กรมพัฒนาที่ดิน

กรมพัฒนาที่ดิน เป็นหน่วยงานในกระทรวงเกษตรและสหกรณ์ มีหน้าที่ศึกษา สำรวจ วิเคราะห์และวิจัยดินและที่ดินเพื่อกำหนดนโยบาย และวางแผนการใช้ที่ดิน และเพื่อการพัฒนาที่ดิน 2. ให้บริการด้านการวิเคราะห์ ตรวจสอบและให้คำแนะนำเกี่ยวกับดิน น้ำ พืช ปุ๋ย และอื่นๆ ที่เกี่ยวกับการพัฒนาที่ดิน 3. ถ่ายทอดผลการศึกษา ค้นคว้า วิจัย และให้บริการด้านการพัฒนาที่ดินแก่ส่วนราชการที่เกี่ยวข้องและเกษตรกร 4. ปฏิบัติการอื่นใดตามที่กฎหมายกำหนด ให้เป็นอำนาจหน้าที่กรมพัฒนาที่ดินหรือที่กระทรวง หรือคณะรัฐมนตรีมอบหมาย

**ประวัติ**
23 พฤษภาคม 2506 ได้มีการประกาศในราชกิจจานุเบกษาให้ใช้พระราชบัญญัติ 3 ฉบับ ให้มีการจัดตั้งกระทรวงพัฒนาการแห่งชาติขึ้น โดยรวมงานของกระทรวงสหกรณ์ที่มีอยู่เดิมเข้าไว้กับกรมอื่นอีก รวมทั้งหมด 13 กรม ซึ่งกรมพัฒนาที่ดินเป็นกรมหนึ่งได้รับการจัดตั้งครั้งนี้ด้วย
29 กันยายน 2515 คณะปฏิวัติอันมี จอมพลถนอม กิตติขจร เป็นหัวหน้า ได้ยุบกระทรวงพัฒนาการแห่งชาติ และแบ่งส่วนราชการใหม่ เพื่อให้เหมาะสมกับสถานการณ์ปัจจุบัน จึงได้มีประกาศคณะปฏิวัติ ฉบับที่ 276 ลงวันที่ 29 กันยายน 2515 และประกาศในพระราชกิจจานุเบกษาฉบับพิเศษ เล่มที่ 89 ตอนที่ 145 ให้กรมพัฒนาที่ดิน กรมชลประทาน กับกรมส่งเสริมสหกรณ์ ย้ายมาสังกัดกระทรวงเกษตรและสหกรณ์ 6 ตุลาคม 2526 ได้มีประกาศลงในราชกิจจานุเบกษา เล่มที่ 100 ตอนที่ 160 ลงวันที่ 6 ตุลาคม 2526 ให้พระราชบัญญัติพัฒนาที่ดิน พ.ศ. 2526 มีผลบังคับใช้ ซึ่งได้กำหนดอำนาจ และหน้าที่ของกรมพัฒนาที่ดินในมาตรา 10 และมาตรา 14 5 เมษายน 2527 ได้มีการออกพระราชกฤษฎีกา แบ่งท้องที่ของกรมพัฒนาที่ดิน กระทรวงเกษตรและสหกรณ์ ออกเป็นเขต 10 เมษายน 2527 ได้มีการออกพระราชกฤษฎีกา แบ่งส่วนราชการ กรมพัฒนาที่ดิน กระทรวงเกษตรและสหกรณ์ พ.ศ. 2527 ให้มี 9 กอง 13 สำนักงาน 7 พฤศจิกายน 2537 ได้มีการออกพระราชกฤษฎีกา แบ่งส่วนราชการกรมพัฒนาที่ดิน กระทรวงเกษตรและสหกรณ์ พ.ศ. 2537 โดยมีการปรับปรุงกองและเปลี่ยนชื่อกองใหม่ แต่ยังคงมีหน่วยงานทั้งสิ้น 9 กอง 13 สำนักงาน 9 ตุลาคม 2545 ได้มีการออกกฎกระทรวงแบ่งส่วนราชการกรมพัฒนาที่ดิน

**ความหมายของตราสัญลักษณ์**
ตรากรมพัฒนาที่ดินเป็นรูปพระอิศวร​ปางประทานพร มีภาพประกอบภายในวงครอบแสดงถึงการพัฒนาที่ดิน ประกอบไปด้วย ดิน พืช ฝน แสงอาทิตย์ ด้านล่างมีข้อความว่า กรมพัฒนาที่ดิน

**อำนาจและหน้าที่**
# ศึกษา สำรวจ จำแนก วิเคราะห์ และวิจัยดินและที่ดิน ทำสำมะโนที่ดิน ติดตามสถานการณ์สภาพการใช้ที่ดิน เพื่อกำหนดนโยบายและวางแผนการใช้ที่ดิน และเพื่อการพัฒนาที่ดิน
# ให้บริการด้านการวิเคราะห์ ตรวจสอบและให้คำแนะนำเกี่ยวกับดิน น้ำ พืช ปุ๋ย และอื่น ๆ ที่เกี่ยวกับการพัฒนาที่ดิน
# ถ่ายทอดผลการศึกษา ค้นคว้า วิจัย และให้บริการด้านการพัฒนาที่ดินแก่ส่วนราชการที่เกี่ยวข้อง และเกษตรกร
# ปฏิบัติการอื่นใดตามที่กฎหมายกำหนด ให้เป็นอำนาจหน้าที่ของกรมพัฒนาที่ดิน หรือที่กระทรวง หรือคณะรัฐมนตรีมอบหมาย

**หน่วยงานในสังกัด**
พื้นที่ภายในกรมพัฒนาที่ดิน
โครงสร้างและหน่วยงานในสังกัดกรมพัฒนาที่ดิน แบ่งส่วนราชการตามกฎกระทรวงแบ่งส่วนราชการกรมพัฒนาที่ดิน กระทรวงเกษตรและสหกรณ์ พ.ศ. 2557- สำนักงานเลขานุการกรม- กองการเจ้าหน้าที่- กองคลัง- กองเทคโนโลยีชีวภาพทางดิน- กองนโยบายและแผนการใช้ที่ดิน- กองแผนงาน- กองวิจัยและพัฒนาการจัดการที่ดิน- กองสำรวจดินและวิจัยทรัพยากรดิน- ศูนย์เทคโนโลยีสารสนเทศและการสื่อสาร- สำนักเทคโนโลยีการสำรวจและทำแผนที่- สำนักวิทยาศาสตร์เพื่อการพัฒนาที่ดิน- สำนักวิศวกรรมเพื่อการพัฒนาที่ดิน- สำนักงานพัฒนาที่ดินเขตที่ 1 จ.ปทุมธานี- สำนักงานพัฒนาที่ดินเขตที่ 2 จ.ชลบุรี- สำนักงานพัฒนาที่ดินเขตที่ 3 จ.นครราชสีมา- สำนักงานพัฒนาที่ดินเขตที่ 4 จ.อุบลราชธานี- สำนักงานพัฒนาที่ดินเขตที่ 5 จ.ขอนแก่น- สำนักงานพัฒนาที่ดินเขตที่ 6 จ.เชียงใหม่- สำนักงานพัฒนาที่ดินเขตที่ 7 จ.น่าน- สำนักงานพัฒนาที่ดินเขตที่ 8 จ.พิษณุโลก- สำนักงานพัฒนาที่ดินเขตที่ 9 จ.นครสวรรค์- สำนักงานพัฒนาที่ดินเขตที่ 10 จ.ราชบุรี- สำนักงานพัฒนาที่ดินเขตที่ 11 จ.สุราษฎร์ธานี- สำนักงานพัฒนาที่ดินเขตที่ 12 จ.สงขลา

**ดูเพิ่ม**
รายนามอธิบดีกรมพัฒนาที่ดิน

**อ้างอิง**

**แหล่งข้อมูลอื่น**
  กรมพัฒนาที่ดิน date=2010-12-05 
พัฒนาที่ดิน
หมวดหมู่:หน่วยงานภาครัฐที่ก่อตั้งในปี พ.ศ. 2506
หมวดหมู่:หน่วยงานของรัฐบาลไทยในเขตจตุจักร
พัฒนาที่ดิน